Samaria Bezzina u żewġha Alex flimkien maż-żewġ uliedhom Ineż u Tommy. Ritratt: muntaġġ / Facebook  Żieda fil-familja Bezzina hekk kif ilbieraħ fil-5.15am Samaria Bezzina, oħt il-kantanti Gianluca u Dorothy Bezzina, kellha t-tieni wild tagħha. Hi u żewġha Alan Borg semmew it-tifla Ineż. Il-koppja għandhom diġà wild ieħor, Tommy. "Ninsabu grati għal din il-barka. Kemm il-papà kif ukoll il-baby jinsaby tajbin… u ovvjament anke l-mummy" Samaria niżżlet fuq il-paġna tagħha ta' Facebook. Hija kienet ukoll akkumpanjat lil Gianluca bħala waħda mill-backing vocalists waqt il-Eurovision Song Contest tal-2013 għall-kanzunetta Tomorrow. Dan l-aħħar rajna wkoll lil Samaria flimkien ma' ħutha tkanta waqt edizzjoni tal-programm Serata Ron. Rajna wkoll lil Samaria flimkien ma' ħutha tkanta waqt waħda mill-avvenimenti ta' Kelma Kelma… Nota Nota. Bla dubju wkoll jibqa' jissemma' l-kunċert li hija flimkien ma' ħutha kienu taw fit-Teatru Manoel biex ifakkru l-memorja tan-nannu tagħhom Gaetano Kanta. Nawguraw lil Samaria u lil Alex l-isbaħ xewqat għat-twelid taċ-ċkejkna Ineż.